PLINY: NATURAL HISTORY 



bibuntur ex aqua caelesti ad sistendum alvum. 

 radix decoeta sucum remittit ^ qui taenias necat 

 victoriati pondere. eadem discocta in aqua quas 

 lycium praestat utilitates. 



114 LXI. Est et silvestre punicum a similitudine 

 appellatum. eius radices rubro cortice denarii 

 pondere ex vino potae somnos faciunt. semine poto 

 aqua quae subierit cutem siccatur. mali punici 

 corticis fumo culices fugantur. 



115 LXII. Pirorum omnium cibus etiam valentibus 

 onerosus, aegris vini quoque modo negatur. decocta 

 eadem mire salubria et grata, praecipue Crustumina. 

 quaecumque vero cum melle decocta stomachum 

 adiuvant. fiunt cataplasmata e piris ad discutienda 

 corporum vitia, et decocto eorum ad duritias utuntur. 

 ipsa adversantur boletis atque fungis, pelluntque 



116 pondere et pugnante suco. pirum silvestre tar- 

 dissime maturescit. conciditur suspensumque 

 siccatur ad sistendam alvum, quod et decoctum eius 

 potu praestat. decocuntur et folia cum pomo ad 

 eosdem usus. pirorum ligni cinis contra fungos 

 etiamnum efficacius proficit. mala piraque iumentis 

 portatu mire gravia sunt vel pauca. remedio aiunt 

 esse, si prius edenda dentur aliqua aut utique 

 ostendantur. 



^ remittit codd., Mayhoff : emittit vulg., Detlefsen. 



" I.e. dropsy. 

 490 



